Башҡортостан Республикаһы Стәрлетамаҡ ҡалаһы ҡала округының «Жәлил Кейекбаев исемендәге 3-сө гимназия» муниципаль автономиялы дөйөм белем биреү учреждениеһында (Стәрлетамаҡ ҡалаһы, Хоҙайбирҙин урамы, 194) Башҡорт википедияһы ирекмәне Рәшиҙә Ғизәтуллина менән осрашыу үтте. Унда гимназияның директоры Шаһисолтанова А. Б., уҡыу һәм тәрбиә эштәре буйынса директор урынбаҫарҙары Баязғолова З. Т., Сафарова Р. Х.,уҡытыусылар Бикбаева З.Ғ., Равилова Г. Т., Хафизова Н. Ф.,Стәрлетамаҡ ҡала мәғариф бүлеге методисы Хафизова З. Р., Стәрлетамаөҡ ҡалаһының "Ашҡаҙар"ижтимағи-сәйәси гәзите хәбәрсеһе Ҡобағошова Р. М. һ.б. ҡатнашты. Ҡала шарттарында урыҫлашҡан башҡорт балаларында туған телгә ҡыҙыҡһыныу, ихтирам уятыуҙа, уҡытыу һәм тәрбиә эшендә башҡорт википедияһының әһәмиәте тураһында ентекле һөйләшеү береһен дә битараф ҡалдырманы. Яҡын киләсәктә википедияла эшләргә өйрәнеү буйынса махсус һабаҡтар алыу өсөн, Өфөнән ирекмәндәр саҡырырға тигән ҡарар ҡабул ителде. "Ашҡаҙар"гәзите хәбәрсеһе Ҡобағошова Р. М. ошо турала мәҡәлә әҙерләй.